John Pilger

John Richard Pilger (/ˈpɪldʒər/; 9 Oktober 1939 – 30 Desember 2023) was 'n Australiese joernalis, skrywer, geleerde en dokumentêre rolprentmaker. Hy was hoofsaaklik sedert 1962 in Brittanje gevestig.Andrei Markovits and Jeff Weintraub, "Obama and the Progressives: A Curious Paradox", The Huffington Post, 28 Mei 2008Sutton, Candace (1 Maart 2013). "Aboriginal squalor among Australia's 'dirtiest secrets' says expat". The Australian. Hy was ook 'n besoekende professor aan die Cornell-universiteit in New York.

Pilger was 'n sterk kritikus van Amerikaanse, Australiese en Britse buitelandse beleid, wat hy beskou het as gedryf deur 'n imperialistiese en kolonialistiese agenda. Pilger het ook sy geboorteland se behandeling van inheemse Australiërs gekritiseer. Hy het die eerste keer internasionale aandag getrek vir sy verslae oor die Kambodjaanse volksmoord.

Sy loopbaan as 'n dokumentêre rolprentvervaardiger het begin met The Quiet Mutiny (1970), wat tydens een van sy besoeke aan Viëtnam gemaak is, en het daarna voortgegaan met meer as 50 dokumentêre films. Ander werke in hierdie vorm sluit in Year Zero (1979), oor die nasleep van die Pol Pot-regime in Kambodja, en Death of a Nation: The Timor Conspiracy (1993). Sy talle dokumentêre films oor inheemse Australiërs sluit The Secret Country (1985) en Utopia (2013) in. In die Britse gedrukte media het Pilger van 1963 tot 1986 by die Daily Mirror gewerk,Biography page, John Pilger's official website en het van 1991 tot 2014 'n gereelde rubriek vir die tydskrif New Statesman geskryf.

Pilger het in 1967 en 1979 Brittanje se Joernalis van die Jaar-toekenning gewen. Sy dokumentêre films het toekennings in Brittanje en wêreldwyd verwerf,"Introduction to John Pilger", Robert Fisk website  insluitend verskeie BAFTA-eerbewyse.  Wat hy as die bedrieglike praktyke van die hoofstroommedia beskou het, is 'n gereelde onderwerp in Pilger se skryfwerk.

 Verwysings 

Kategorie:Sterftes in 2023
Kategorie:Geboortes in 1939
Kategorie:Joernaliste